સંતાનના હિતમાં સંતાનને ઠપકો આપવો એ શું તેની માનસિક હિંસા છે? સંતાનના હિત માટે જ ક્યારેક તેને થોડીક પનિશમેન્ટ કરવી એ શું સજાપાત્ર ગુનો છે? ડોમેસ્ટિક વાયોલન્સ ઍક્ટ શું એમ કહેવા માગે છે કે તમારાં સંતાનો વંઠી જતાં હોય તો વંઠી જવા દો? તમારાં સંતાનો કુસોબતથી ગુનાહિત પ્રવૃત્તિ કરતાં હોય તો તેમને એમ કરવા દો? તમારાં સંતાનો સ્વચ્છંદી અને દુરાચારી થતાં હોય તો થવા દો. તમારે તેમને લડવાનું નહીં, તેમને પનિશમેન્ટ કરવાની નહીં. જોયા જ કરો. બહુ-બહુ તો સમજાવો તેને, છતાં ન સમજે તો શું કરવાનું? ખોટા માર્ગે જવા નાદાન સંતાન બળવો કરે ત્યારે પેરન્ટ્સે શું કરવાનું? વર્ષોથી ઘણું-ઘણું વેઠીને પોતાની પ્રતિષ્ઠા સમાજમાં ઊભી કરી હોય એને સંતાનો દ્વારા કલંકિત થવા દેવાની? નાની-નાની બાબતોમાં પોલીસ અને અદાલતમાં દોડી જવાનું?